##### ROMÂNIA

#### JUDEȚUL BISTRIȚA-NĂSĂUD

**CONSILIUL LOCAL AL COMUNEI FELDRU**

**HOTĂRÂRE**

**privind aprobarea contractării de servicii juridice de consultanță, de asistență şi/sau de reprezentare specializată a Unității Administrativ-Teritoriale Comuna Feldru în vederea recuperării compensațiilor în conformitate cu prevederile art. 97 alin. (1) lit. b din Legea nr. 46/2008-Codul Silvic**

Consiliul local al comunei Feldru întrunit în ședința ordinară în data de 23.08.2023 în prezența a consilieri din totalul de 15 consilieri locali în funcție;

Având în vedere:

Referatul de aprobare nr. 8465 din 22.08.2023 al primarului comunei Feldru;

Raportul de specialitate nr.8470 din 22.08.2023 al compartimentului de resort;

Avizul nr. 8442 din 22.08.2023, al comisiei de specialitate din cadrul consiliului local Feldru;

În conformitate cu:

- art. 109, alin. (2) și (3), din Ordonanța de urgență nr. 57/2019 privind Codul administrativ cu modificările și completările ulterioare;

- art. 29, alin. (1), lit. d), alin. (3), lit. b) și c) din Legea nr. 98/2016, privind achizițiile publice cu modificările și completările ulterioare;

- art. 70, alin. (1), lit. c) din Legea nr. 51/1995 pentru organizarea și exercitarea profesiei de avocat, cu modificările și completările ulterioare;

- art. 14 din Legea nr. 273/2006 a finanțelor publice locale, cu modificările și completările ulterioare;

- art. 97 alin. (1) lit. b) din Legea nr. 46/2008 - Codul Silvic, cu modificările și completările ulterioare;

În temeiul prevederilor art. 129, alin. (1) și (14), art. 139, alin. (1), (3) și ale art. 196, alin. (1), lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂȘTE:**

**Art. 1.** (1) Se aprobă contractarea de servicii juridice de consultanță, de asistență şi/sau de reprezentare specializată a Unității Administrativ-Teritoriale Comuna Feldru în vederea recuperării compensațiilor în conformitate cu prevederile art. 97 alin. (1) lit. b din Legea nr. 46/2008-Codul Silvic;

(2) Serviciile juridice prevăzute la alin. (1) constau în activități de consultare, asistență și reprezentare în fața instanțelor de judecată și a altor autorități/instituții de drept public și/sau privat, pregătirea și elaborarea cererilor, notelor scrise, precum și întreprinderea tuturor demersurilor juridice până la soluționarea definitivă a cauzei;

(3) Pentru contractarea serviciului juridic prevăzut la alin. (1) respectiv cu încheierea contractului de asistență juridică cu un avocat, în condițiile prevăzute de lege se împuternicește primarul comunei Feldru dl. Țiolan Grigore.

**Art. 2.** Cheltuielile pentru aceste servicii se vor suporta din bugetul local al comunei Feldru.

**Art. 3.** Prezenta hotărâre a fost adoptată de Consiliul local al comunei Feldru în şedinţă ordinară, cu respectarea art. 139 alin. (1) și alin. (3) lit. d), f) din Ordonanţa de urgenţă a Guvernului României nr. 57/2019 privind Codul administrativ, cu modificările și completările ulterioare, respectiv cu un număr de 15 voturi „pentru”,

0 voturi „împotrivă” și 0 voturi „abțineri” din 15 consilieri prezenți.

**Art. 4.** Prezenta hotărâre se va comunica de către secretarul general al comunei Feldru cu:

- Instituția Prefectului – Județul Bistrița-Năsăud;

- Consiliul Județean Bistrița –Năsăud;

- Primarul comunei Feldru.

**PREŞEDINTE DE ŞEDINŢĂ**

**Neamțiu Daniel Aviz de legalitate**

**SECRETAR GENERAL AL COMUNEI**

**Beșuțiu Gavrilă**

**Nr. 47 din 23.08.2023**